༄༅། །རྡོ་རྗེ་གུར་རིགས་བསྡུས་དཀྱིལ་འཁོར་ཆོ་གའི་མདུན་བསྐྱེད་ཀྱི་ངག་འདོན་གྱི་གསལ་བྱེད་ཅེས་བྱ་བ་བཞུགས་སོ།།
551

ཀྱེ་རྡོར་ཆོས་སྐོར་
།བདེ་ཆེན་སྙིང་པོ་འཛིན་པའི་གྲོང་ཁྱེར་མཆོག །སྐལ་བཟང་སྨིན་པར་བྱེད་པའི་ཡོན་ཏན་མཛོད། །སློབ་དཔོན་རྡོ་རྗེ་མཁའ་འགྲོར་ཕྱག་བགྱིས་ནས། །མཁའ་འབྱིན་
ཆོ་གའི་གསལ་བྱེད་ཅུང་ཟད་བྲི། །འདིར་རྡོ་རྗེ་གུར་མཁའ་འགྲོ་ལྔའི་དཀྱིལ་འཁོར་གྱི་ཆོ་གའི་མདུན་བསྐྱེད་སྐབས་སུ། བྲིས་པའི་དཀྱིལ་འཁོར་བསང་སྦྱངས། སྟོང་པའི་ངང་ལས་སྐད་
ཅིག་གིས་ནམ་མཁའི་དབྱིངས་སུ་སེམས་ཀྱི་སྣང་བ་ལས་བྱུང་བའི་པཾ་པདྨ་སོགས་ནས། ཁ་དོག་ལྔ་འབར་བས་བསྐོར་བར་གྱུར། ་རཀྵ་རཀྵ་ཧཱུྃ་ཧཱུྃ་ཧཱུྃ་ཕཊ། དེ་ལྟ་བུའི་སྲུང་བའི་འཁོར་
ལོའི་ནང་དུ་ཆོས་ཀྱི་འབྱུང་གནས་ཕྱོགས་ཀུན་ནས་གྲུ་གསུམ་པ་སོགས་ནས་འོད་གསལ་བའི་གཞལ་ཡས་ཁང་པར་གྱུར། གཞལ་ཡས་ཁང་པའི་ཕྱི་རོལ་རྡོ་རྗེའི་རྭ་བའི་ནང་དུ་དུར་ཁྲོད་ཆེན་
552

གཉིས་
།པོ་བརྒྱད། དེ་དག་ལ་གནས་པའི་ཤིང་བརྒྱད་ཅེས་པ་ནས་རོའི་གདན་རེ་རེ་ཞེས་པའི་བར་སྟ་གོན་ལྟར་བརྗོད། རང་ཉིད་དཀྱིལ་འཁོར་གྱི་ཤར་ཕྱོགས་ཀྱི་སྒོ་ཁང་དུ་
གཙོ་བོ་ཡབ་ཡུམ་དུ་གསལ་བའི་ཡུམ་གྱི་མཁའ་མི་དམིགས་ཏེ་སྟོང་པའི་ངང་ལས་ཨཱཿལས་པདྨ་སོགས་ནས། ཀུ་རུ་ཥྭ་མེ་ཡབ་ཡུམ་ཐབས་ཤེས་རབ་སྙོམས་པར་ཞུགས་པ་སྒྱུ་མ་བདེ་བའི་
སྒྲ་དང༌། སྙིང་གའི་ས་བོན་གྱི་འོད་ཟེར་གྱིས་ཕྱོགས་བཅུའི་དེ་བཞིན་གཤེགས་པ་ཐམས་ཅད་སྤྱན་དྲངས། ཡབ་ཀྱི་ཞལ་དུ་ཞུགས། ཐུགས་ཀར་རྗེས་སུ་ཆགས་པའི་མེས་ཞུ། བྱང་ཆུབ་ཀྱི་
སེམས་སུ་གྱུར་པ་ཡབ་ཀྱི་རྡོ་རྗེའི་ལམ་ནས་ཡུམ་གྱི་མཁར་བབས་པ་ལས་ཐིག་ལེ་ཆ་བཞི་བཅུ་རྩ་དགུར་གྱུར། དེ་རྣམས་མི་བསྐྱོད་པ་གཙོ་བོར་གྱུར་པའི་མཁའ་འགྲོ་ལྔ་རིགས་བསྡུས་པའི་
553

|
ཀྱེེ་རྡོར་ཆོས་སྐོར་
དཀྱིལ་འཁོར་གྱི་ལྷ་ཚོགས་སུ་གྱུར་པ་ནི། མཁའ་འགྲོ་ལྔའི་དཀྱིལ་འཁོར་གྱི་དབུས་སུ་རྡོ་རྗེ་མཁའ་འགྲོ། ཤར་དུ་ཕན་པ། ལྷོར་རྡོ་རྗེ་ཉི་མ། ནུབ་ཏུ་པདྨ་གར་དབང་། བྱང་དུ་རྟའི་རྒྱལ་པོ་རྣམས་རང་རང་གི་ཡུམ་དང་བཅས་
པ། རྡོ་རྗེ་ཅན་གྱི་དཀྱིལ་འཁོར་གྱི་ཤར་དུ་གཽ་རཱི། ལྷོར་ཙོ་རཱི། ནུབ་ཏུ་བཻ་ཏ་ལཱི། བྱང་དུ་གྷསྨ་རཱི། བྱང་ཤར་དུ་པུཀྐ་སཱི། ཤར་ལྷོར་ཤ་ཝ་རཱི། ལྷོ་ནུབ་ཏུ་གདོལ་བ་མོ། ནུབ་བྱང་དུ་གཡུང་མོ། ཕན་པའི་དཀྱིལ་འཁོར་གྱི་ཤར་
དུ་སྐམ་པ་མ། ལྷོར་ཞགས་པ་མ། ནུབ་ཏུ་དོལ་ཟླུམ་མ། བྱང་དུ་ལྕགས་ཀྱུ་མ། བྱང་ཤར་དུ་མེ་ཏོག་མ། ཤར་ལྷོར་བདུག་སྤོས་མ། ལྷོ་ནུབ་ཏུ་མར་མེ་མ། ནུབ་བྱང་དུ་བྱུག་པ་མ། རྡོ་རྗེ་ཉི་མའི་དཀྱིལ་འཁོར་གྱི་ཤར་དུ་ཉི་
ལག་མ། ལྷོར་མར་མེ་མ། ནུབ་ཏུ་རིན་ཆེན་སྐར་མདའ་མ། བྱང་དུ་གློག་ལག་མ། བྱང་ཤར་དུ་སྒེག་མོ། ཤར་ལྷོར་བཞད་པ་མོ། ལྷོ་ནུབ་ཏུ་གླུ་མ། ནུབ་བྱང་དུ་གར་མ། པདྨ་གར་དབང་གི་དཀྱིལ་འཁོར་གྱི་ཤར་དུ་པདྨ་
མ། ལྷོར་ཆོས་འབྱུང་མ། ནུབ་ཏུ་ལྕགས་སྒྲོག་མ། བྱང་དུ་འཁྱུད་མ། བྱང་ཤར་དུ་གླིང་བུ་མ། ཤར་ལྷོར་པི་ཝང་མ། ལྷོ་ནུབ་ཏུ་རྔ་ཟླུམ་མ། ནུབ་བྱང་དུ་རྫ་རྔ་མ། རྟ་མཆོག་གི་དཀྱིལ་འཁོར་གྱི་ཤར་དུ་སྒོ་ལྕགས་མ། ལྷོར་
ལྡེ་ཀྱོག་མ། ནུབ་ཏུ་སྒོ་གླེགས་མ། བྱང་དུ་གོས་འཛིན་མ། བྱང་ཤར་དུ་སྤྱན་མ། ཤར་ལྷོར་མཱ་མ་ཀཱི། ལྷོ་ནུབ་ཏུ་གོས་དཀར་མོ། ནུབ་བྱང་དུ་སྒྲོལ་མ། དེ་རྣམས་ཀྱི་ཕྱིའི་ཤར་དུ་ལྕགས་ཀྱུ་མ། ལྷོར་ཞགས་པ་མ། ནུབ་ཏུ་
554

আ
།ལྕགས་སྒྲོག་མ། བྱང་དུ་དྲིལ་བུ་མ་རྣམས་ཞལ་ཕྱག་ཡོངས་སུ་རྫོགས་པའི་སྐུ་ཅན་དུ་གྱུར། དེ་རྣམས་ཡུམ་གྱི་མཁའ་ནང་ནས་ཕྱིར་སྤྲོས་ཏེ་དཀྱིལ་འཁོར་སོ་སོའི་གདན་རྣམས་ཀྱི་སྟེང་དུ་འཁོད་པ་
ནི།...དཀྱིལ་ཆོག་གཞུང་དུ། དབུས་སུ་རྡོ་རྗེ་མཁའ་འགྲོ། ཤར་དུ་རྟག་པ། ལྷོར་རིན་ཆེན་རྒྱལ་པོ། ནུབ་ཏུ་རྟ་མགྲིན། བྱང་དུ་རྟའི་རྒྱལ་པོ་སྟེ་ཐམས་ཅད་ཀྱང་ཞལ་བརྒྱད་པ། ཕྱག་བཅུ་དྲུག་གིས་ཐོད་པ་བཅུ་དྲུག་འཛིན་པ། ཞབས་བཞི། རྡོ་རྗེ་མཁའ་འགྲོ་དབང་པོ་སྔོན་པོ་ལྟ་བུའི་རྩ་བའི་ཞལ་
སྔོ། གཡས་དཀར། གཡོན་དམར་བ། ཕྱག་བཅུ་དྲུག་གི་གཡས་པ་རྣམས་ན་གླང་པོ་ཆེ་སོགས་ནས་མཉམ་པར་སྦྱོར་བ་ཞེས་པའི་བར་འདྲ་བར་བརྗོད། གཞན་བཞི་ལའང་དེའི་རིགས་འགྲེ་སྦྱར་བ་ལྟར་བཤད་པས་དེ་བཞིན་བྱས་ཀྱང་ཆོག་མོད། དཀྱུས་མ་འདི་བཞིན་བྱས་ན་ལེགས་ཆེ། རྡོ་རྗེ་ཅན་གྱི་
དཀྱིལ་འཁོར་གྱི་དབུས་སུ། རྡོ་རྗེ་མཁའ་འགྲོ་སྐ་མདོག་དབང་པོ་སྔོན་པོ་ལྟ་བུ་ཞལ་བརྒྱད་ཕྱག་བཅུ་དྲུག་པ། ཞབས་བཞི་པ། རྩ་བའི་ཞལ་སྔོ། གཡས་དཀར་གཡོན་དམར་བ། ཕྱག་བཅུ་དྲུག་གི་གཡས་པ་རྣམས་ན་གླང་པོ་ཆེ་
སོགས་ནས་འཛིན་པ། རྩ་ཞལ་གྱི་སྤྱི་བོར་རྡོ་རྗེ་ནག་པོས་མཚན་ཅིང་ཡུམ་མཱ་མ་ཀཱི་སྔོན་མོ་དང་མཉམ་པར་སྦྱོར་བ། ཕན་པའི་དཀྱིལ་འཁོར་གྱི་དབུས་སུ་རྟག་པ་སྐུ་མདོག་ཟླ་བ་ལྟར་དཀར་བ་ཞལ་བརྒྱད་ཕྱག་བཅུ་ ཞབས་
བཞི་པ། རྩ་བའི་ཞལ་དཀར་གཡས་གནག་གཡོན་དམར་བ། ཕྱག་བཅུ་དྲུག་གི་གཡས་པ་རྣམས་ན་རྨ་བྱ་སོགས་ནས་མཉམ་པར་སྦྱོར་བ། རྡོ་རྗེ་ཉི་མའི་དཀྱིལ་འཁོར་གྱི་དབུས་སུ་རིན་ཆེན་རྒྱལ་པོ་སྐུ་མདོག་གསེར་བཙོ་མ་ལྟ་བུ་

ཞལ་བརྒྱད་ཕྱག་བཅུ་དྲུག་པ། ཞབས་བཞི་པ། རྩ་བའི་ཞལ་སེར། གཡས་གནག་གཡོན་དམར་བ། ཕྱག་བཅུ་དྲུག་གི་གཡས་པ་རྣམས་ན་བྱ་ཀ་རནྡ་སོགས་ནས་མཉམ་པར་སྦྱོར་བ། པདྨ་གར་དབང་གི་དཀྱིལ་འཁོར་གྱི་དབུས་
སུ་རྟ་མགྲིན་སྐུ་མདོག་པདྨ་རཱ་ག་ལྟར་དམར་བ། ཞལ་བརྒྱད་ཕྱག་བཅུ་དྲུག་པ། ཞབས་བཞི་པ། རྩ་བའི་ཞལ་དམར། གཡས་གནག་གཡོན་དཀར་བ། ཕྱག་བཅུ་དྲུག་གི་གཡས་པ་རྣམས་ན་དོམ་སོགས་ནས་མཉམ་པར་སྦྱོར་
བ། རྟའི་རྒྱལ་པོའི་དཀྱིལ་འཁོར་གྱི་དབུས་སུ་རྟ་མཆོག་སྐུ་མདོག་ཨིནྡྲ་ནཱི་ལ་ལྟར་ལྗང་བ། ཞལ་བརྒྱད་ཕྱག་བཅུ་དྲུག་པ། ཞབས་བཞི་པ། རྩ་བའི་ཞལ་རྟའི་གདོང་པ་ཅན་ལྗང་གུ། གཡས་གནག་གཡོན་དཀར་བ། ཕྱག་བཅུ་
དྲུག་གི་གཡས་པ་རྣམས་ན་གཟའ་ལྷག་སོགས་ནས་མཉམ་པར་སྦྱོར་བ། ྋཐམས་ཅད་ཀྱི་སྟེང་ཞལ་དུད་ཀ རྒྱབ་ཞལ་བཞི་གནག་པ་སོགས་ནས་མེ་འབར་བའི་དབུས་ན་བཞུགས་པའི་བར་རྒྱ་རྡོ་རྗེ་འཛིན་པའི་སྐབས་ལྟར་བརྗོད། རྡོ་
རྗེ་ཅན་གྱི་དཀྱིལ་འཁོར་གྱི་ཤར་གྱི་འདབ་མ་ལ་གཽ་རཱི་དཀར་མོ་གཡས་ལྕགས་ཀྱུ་འཛིན་པ་སོགས་ནས་རླུང་གིས་བསྐྱོད་པའི་རྒྱལ་མཚན་འཛིན་པ། ཕན་པའི་དཀྱིལ་འཁོར་གྱི་ཤར་གྱི་འདབ་མོོ་ལ་སྐམ་པ་མ་དཀར་མོ་སོགས་ནས་དུང་
ཆོས་འཛིན་པ། རྔོ་རྗེ་ཉི་མའི་དཀྱིལ་འཁོར་གྱི་ཤར་གྱི་འངབ་མ་ལ་ཉི་ལག་མ་དཀར་མོ་སོགས་ནས་གར་གྱི་ཚུལ་བྱེད་པ། པདྨ་གར་དབང་གི་དཀྱིལ་འཁོར་གྱི་ཤར་གྱི་འངབ་མ་ལ་པདྨ་མ་དཀར་མོ་སོགས་ནས་རྫ་རྔ་འཛིན་པ། རྟའི་
ཀྱེེ་རྡོར་ཆོས་སྐོར་

আ
།རྒྱལ་པོའི་དཀྱིལ་འཁོར་གྱི་ཤར་གྱི་འདབ་མ་ལ་སྒོ་ལྕགས་མ་དཀར་མོ་སོགས་ནས་ཨུཏྤ་ལ་འཛིན་པ། ཕྱིའི་ཤར་སྒོར་ལྕགས་ཀྱུ་མ་སོགས་ནས་དྲིལ་བུ་འཛིན་པ། དེ་རྣམས་ཐམས་ཅད་ཀྱང་ཞལ་གཅིག་
ཕྱག་གཉིས་སྤྱན་གསུམ་མ་སོགས་ནས་བཞུགས་པའོ་ཞེས་པའི་བར་སྒྲུབ་ཐབས་ལྟར་བརྗོད་དོ། །དེ་ནས་དངོས་གཞི་ཉི་མ་དང་པོའི་ཚེ་རྡོ་རྗེ་གསོར་ཞིང་དྷ་ར་དྷ་ར་སོགས་ལན་གསུམ་གྱིས་ཕྱི་འབྲང་གི་བགེགས་བསྐྲད་ལ། ཨོཾ་བྷ་
ག་ཝཱན་སོགས་ཀྱིས་ཆུ་བཞི་ཕུལ་ཏེ་དགུག་གཞུག་བྱ། དངོས་གཞི་གཉིས་པ་ནས་དེའི་ཚབ་ཏུ། རང་གི་སྙིང་གའི་ས་བོན་ལས་འོད་ཟེར་འཕྲོས་པས་ཕྱོགས་བཅུའི་སངས་རྒྱས་དང་བྱང་ཆུབ་སེམས་དཔའ་ཐམས་ཅད་མཁའ་འགྲོ་ལྔ་
རིགས་བསྡུས་པའི་དཀྱིལ་འཁོར་གྱི་རྣམ་པར་ཨོཾ་བཛྲ་ས་མཱ་ཛཿཞེས་པས་སྤྱན་དྲངས། ཆུ་བཞིས་མཆོད་དེ་དགུག་གཞུག་གོང་ལྟར་དང་ཡན་ལག་ལྷག་མ་གཉིས་བྱས་པས་གྲུབ་བོ། །གཞན་རྣམས་ནི་གོ་བར་སླའོ། །རིགས་བསྡུས་
ལྷ་ཡི་འཁོར་ལོ་མཁའ་སྒོ་ནས། །འབྱིན་པའི་ངག་འདོན་གསལ་བྱེད་བགྱིས་པ་ཡི། །དགེ་བས་སེམས་ཅན་ཐམས་ཅད་ཐར་པའི་གྲོང༌། །བདེ་ཆེན་བདུད་རྩིའི་རོ་ལ་རྩེན་གྱུར་ཅིག །ཅེས་རྡོ་རྗེ་གུར་རིགས་བསྡུས་དཀྱིལ་འཁོར་ཆོ་
གའི་མདུན་བསྐྱེད་ཀྱི་ངག་འདོན་གྱི་གསལ་བྱེད་འདི་ནི་དབུ་མཛད་ཕུན་ཚོགས་དར་རྒྱས་པའི་ངོར། བནྡེ་ཚུལ་ཁྲིམས་རིན་ཆེན་གྱིས་ལྡན་ཡུལ་ཆོས་སྡེར་བྲིས་པ་མངྒ་ལཾ།།
557

ཀྱེེ་རྔོར་ཆོས་སྐོར་
আ
།